text: 130 fodboldfans anholdt i Esbjerg 
  28 november 2013 kl. 19.59
  Cirka 130 belgiske og tyske fodboldfans blev først på aftenen torsdag anholdt i midtbyen i Esbjerg af politiet.
  Flere hundrede fans fra ind- og udland befandt sig inden kampen mellem Esbjerg og Standard Liege på forskellige værtshuse i Esbjergs indre by.
  En gruppering af udenlandske fans forsøgte i Skolegade at komme i klammeri med andre grupperinger.
  Politiet sørgede for at få dem adskilt fra de øvrige og ville eskortere dem ud mod stadion.
  I Kronprinsensgade forsøgte gruppen stormløb mod politiet.
  De bombarderede betjentene med kanonslag, flasker og metalgenstande. Derefter blev det besluttet administrativt at frihedsberøve dem.
  To fans er bragt på skadestuen til behandling.
  Omkring 100 Esbjerg-fans er fulgt til stadion. Det samme er flere andre grupper fans.
  De frihedsberøvede er i busser bragt til politigården i Esbjerg, hvor de bliver registreret og senere løsladt, oplyser Syd- og Sønderjyllands Politi.
  
  Følg politiets meldinger fra Twitter her:
  Tweets by @SjylPoliti
  !function(d,s,id){var js,fjs=d.getElementsByTagName(s)[0],p=/^http:/.test(d.location)?'http':'https';if(!d.getElementById(id)){js=d.createElement(s);js.id=id;js.src=p+"://platform.twitter.com/widgets.js";fjs.parentNode.insertBefore(js,fjs);}}(document,"script","twitter-wjs");
  
  